**A munkahelyi biztonság és egészségvédelem (MBE), tűzvédelem és környezetvédelem feltételei**

**1 Bevezető rendelkezések**

1. Ezen feltételek vonatkoznak minden olyan munkára, műre és szolgáltatásra, beleértve a szállítást is (a továbbiakban: „**munkák és szolgáltatások**”), amelyet a következő társaságok bármelyike számára került teljesítésre: **CRH (Slovensko) a.s**., 906 38 Rohožník, Cégjegyzékszám: 00214973, **ecorec Slovensko s.r.o.,** Glejovka 15, 902 03 Pezinok, Cégjegyzékszám: 31358951, **TransPlus (Slovensko) s.r.o.**, 906 38 Rohožník, Cégjegyzékszám: 35731877 vagy **Premac, spol. s r.o.**, Stará Vajnorská 25, 832 17 Bratislava, Cégjegyzékszám: 17316128 (a továbbiakban: „**megrendelő**“) a munkákat vagy szolgáltatásokat teljesítő bármely személy által (a továbbiakban: „**kivitelező**“) a megrendelő bármely munkahelyén, üzemében vagy más területén (a továbbiakban „**a megrendelő területe**“) szerződéses jogviszony alapján (szerződés/megrendelés), amelynek tárgya a munkák elvégzése, illetve a szolgáltatások nyújtása (a továbbiakban: „**szerződés**“).

2. A kivitelező a megrendelővel szemben felel a jelen feltételek munkavállalói, alvállalkozói vagy más személyek által történő teljesítéséért, akik a megrendelő területén a kivitelező jóváhagyásával vagy az ő tudtával a megrendelő területén tartózkodnak vagy tevékenységet végeznek (a továbbiakban: „**a megrendelő munkavállalói**”), és a kivitelező munkavállalói által tanúsított bármilyen magatartás a kivitelező magatartásának tekintendő, és a kivitelezőnek elrendelt bármilyen kötelesség a jelen feltételek értelmében vonatkozik a kivitelező munkavállalóira is és fordítva.

3. Munkahely alatt a megrendelő által jegyzőkönyv alapján munkavégzés és szolgáltatásnyújtás céljából a szerződés alapján átadott helyet értjük, és amennyiben ilyen jegyzőkönyv felvételére nem került sor, azt a helyet, ahol a kivitelezőnek a jelen munkák és szolgáltatások jellegét tekintve tartózkodnia kell (a továbbiakban: „**munkahely**”).

**2 Munkahelyi biztonság és egészségvédelem (a továbbiakban: „MBE”)**

**Tűzvédelem (a továbbiakban: „TV”)**

**Környezetvédelem (a továbbiakban: „KV”)**

1. A kivitelező köteles a megrendelő területén és a munkahelyen betartani a MBE, TV és KV1 előírásokat, valamint a megrendelő által meghatalmazott személyek utasításait.

2. A kivitelező köteles megtenni minden szükséges intézkedést a MBE, TV és KV bebiztosítása érdekében, és biztosítani, hogy a gépek, berendezése, anyagok, eszközök, munkafolyamatok és a munkahely ne veszélyeztesse a kivitelező munkavállalói, a megrendelő munkavállalói, a megrendelő, illetve más személyek biztonságát és egészségét, és ne veszélyeztesse a megrendelő és harmadik felek vagyonát, és egyúttal ne jelentsen veszélyt az életkörnyezetre.

3. A kivitelező csak akkor köteles a munkát és a szolgáltatásokat teljesíteni, a gépeket és berendezéseket kezelni, a szerszámokat, vegyi anyagokat és egyéb eszközöket a használati útmutató szerint használni, a kiválasztott gépeket és berendezéseket kezelni, és a kiemelt tevékenységeket elvégezni, ha azok kezelésére és végrehajtására hatályos engedéllyel rendelkezik.

4. A kivitelezőnek tilos beavatkozni a különleges kiemelt műszaki berendezések működésébe a rendes kezelésen túl, és azokat csak a kezelési útmutató szerint kezelheti. A kivitelező köteles megfelelő módon használni a biztonsági és védőberendezéseket, nem szabad azokat kiiktatnia az üzemből vagy önkényelműen módosítani.

5. A kivitelező csak azokon a munkahelyeken és a megrendelő területén belül azokon a helyeken tartózkodhat, ahol munkatevékenységeit végzi, és csak azt követően, hogy a munkavállalóknak MBE, TV és KV oktatást nyújtott. A kivitelező köteles a megrendelőnél MBE, TV és KV előírásokra vonatkozó tájékoztatást, oktatást és további oktatást biztosítani valamennyi, a megrendelő területén tartózkodó munkavállalója számára. A megrendelő jogosul bármikor kérni a kivitelezőtől a MBE, TV és KV előírásokra vonatkozó oktatás megismétlését. A kivitelező a szerződés szerinti munkavégzés és szolgáltatásnyújtás céljából csak megfelelő végzettséggel, tapasztalatokkal, oktatással és szükséges engedélyekkel rendelkező személyeket biztosít, és a kivitelező valamennyi, a megrendelő területén munkát végző vagy szolgáltatást nyújtó munkavállalója rendelkezik érvényes egészségügyi és szakmai alkalmassággal. A kivitelező munkavállalói egészségügyi és szakmai alkalmasságát igazoló jelenleg érvényes okmányok eredeti példányainak, illetve azok másolatainak a kivitelező rendelkezésére kell állni a munkahelyen a megrendelő területén való munkavégzés és szolgáltatásnyújtás teljes időtartama során, és kérésre köteles azokat haladéktalanul benyújtani a megrendelőnek megtekintésre ellenőrzés vagy másolatkészítés céljából.

6. A kivitelező köteles a munkavégzés és szolgáltatásnyújtás során használni a meghatározott egyéni védőeszközöket (a továbbiakban: „**EVE**”), valamint megkövetelni és ellenőrizni azok használatát a kivitelező munkavállalói által. A kivitelező köteles használni legalább a következő EVE-t: védősisak állszíjjal (konstrukciós az EN 397, ill. EN 50365 szabvány szerint a villanyszerelők számára), védőszemüveg (az EN 166 FT szabvány szerint - áttetsző), legalább 2. osztályú nagy láthatóságú munkaruházat (az EN ISO 20471:2013 szabvány szerint) – a termelésben és karbantartásnál végzett tevékenységeknél tilos fényvisszaverő mellényt használni, S3 kategóriájú biztonsági bakancs az EN ISO 20345:2011 szerint, p a termelésben és karbantartásnál végzett tevékenységeknél - EN ISO 20345:2011 M beépített lábközép (metatarzális) védelemmel, a villanyszerelők számára S3 kategóriájú biztonsági bakancs - EN 50321:1999 M, zöld színű személyi biztonsági lakat utónévvel, családnévvel és a felhasználó telefonszámával megjelölt egy kulccsal, egyéni teljes testhámok biztosítókötéllel és zuhanásvédővel ellátva magasban végzett munka esetében, ahol szükséges a személyi védőfelszerelés alkalmazása; a személyes védőfelszerelés használata kötelező a mozgatható munkaállványokon végzet munka során is vagy a nem természetes helyzetben végzett munkáknál (pl. áthajolás a korláton, fekvés a munkapallókon), ahol a személyek ki vannak téve a lezuhanás veszélyének; tilos a védőövek személyi védőfelszerelésként történő használata; a „TRAM“ különleges berendezéssel felszerelt gépjárműveken vagy a jármű felépítményeken a gépjárművezetők használhatják ezt a rendszert; a munkahelyen vagy az utakon végzett munka során nagy láthatóságú és fényvisszaverő elemekkel ellátott munkaruházat használata (az EN471:2003 szabvány). A további EVE meghatározását a kivitelezőnek kell megállapítania a végrehajtott munkák és nyújtott szolgáltatások kockázatelemzése alapján.

7. Ha a kivitelező által végzett munka vagy az által nyújtott szolgáltatások kihatással lesznek a megrendelő területére vagy a kivitelező más munkahelyére, a kivitelező köteles a megrendelővel közölni a munka vagy a szolgáltatások terjedelmét, a közös munkahely helyét, megállapodni vele a közös munkahelyen tartózkodó személyek számára történő MBE, TV és KV bebiztosításának feltételeiben, és biztosítani a MBE koordinációját.

8. A kivitelező hulladék lerakóhelyet vagy anyaglerakót csak a megrendelő által kijelölt helyeken létesíthet és csak a hulladékkezelésre vonatkozó általános kötelező érvényű előírásokkal összhangban. **Szigorúan tilos hulladékot elhelyezni az arra kijelölt helyeken kívül**. A hulladékot kötelező szelektálni. Amennyiben ez a szerződésben nincs másként meghatározva, a kivitelező köteles a megrendelőnek haladéktalanul átadni a veszélyes hulladékok kísérőleveleit.

9. A kivitelező köteles haladéktalanul tájékoztatni a megrendelőt a veszélyes események és feltételek kialakulásáról, amelyek során sor kerül vagy sor kerülhet személyi sérülésre, az életkörnyezet vagy a vagyoni tárgyak károsodására.

10. A kivitelező vállalja, hogy megbízza kivitelező egy munkavállalóját a MBE irányításáért felelős személyként a MBE, TV és KV előírások értelmében (a Tt. 124/2006. számú törvénye 6. §-a (7) bekezdése) a szerződés értelmében végzett munka és nyújtott szolgáltatás vonatkozásában. A kivitelező megbízott munkavállalójának meg kell felelnie az alkalmassági feltételeknek, és a MBE területén legalább vezető dolgozó szintű oktatáson kell részt vennie. A kivitelező köteles a megrendelőnél biztosítani munkavégzés és a szolgáltatásnyújtás megkezdése előtt a kivitelező megbízott munkavállalójának felvilágosítását a MBE, TV és KV előírásokkal kapcsolatban, és tájékoztatni őt a lehetséges kockázatokról és veszélyekről, amelyek fennállhatnak a megrendelő területén és a munkahelyen. Ezekről az előírásokról a kivitelező oktatásban részesült megbízott munkavállalója köteles tájékoztatni a kivitelező valamennyi többi munkavállalóját, és kérésre az ilyen tájékoztatást benyújtani a megrendelőnek.

11. Közlekedés

11.1 A kivitelező gépjárműveinek vagy mozgó gépeinek a megrendelő területére történő behajtása esetén a kivitelező köteles betartani a közúti közlekedést szabályzó kötelező érvényű előírásokat, valamint a megrendelő közlekedésre vonatkozó belső irányelveit is (pl. Közlekedési Rend).

* 1. A kivitelezőnek kötelező részt vennie a megrendelő bevezető előminősítési folyamatában annak eljárásaival összhangban, vagyis főként kitölteni a megrendelő Biztonsági előminősítési kérdőívében az igényelt adatokat a weboldalon (<http://www.crhslovakia.com/vseobecne-poziadavky-a-informacie/>), amit köteles minden egyes adatváltozás vagy legalább 1x évente frissíteni.
  2. A kivitelezőnek be kell tartania a gépjárművezető és a gépjármű biztonságára vonatkozó követelményeket, és azokat a követelményeket is, amelyekkel a „CRH csoport közlekedés területén végzett ellenőrzései” foglalkoznak, amelyek magukban foglalják főként az alábbi tények ellenőrzését:
     1. hogy a gépjárművezető a műszaka előtt elvégezte-e a gépjármű mindennapi ellenőrzését az út előtt,
     2. hogy a gépjárművezető rendelkezik (a gépjárműben) a megkövetelt EVE-kel,
     3. hogy a tolató riasztó és a tolatókamera vagy a gépjármű más detekciós rendszere működőképes,
     4. hogy a gépjármű szélvédőjén van-e telepítve parabolikus tükör a gyalogosok észlelésére,
     5. hogy a gépjármű fel van-e szerelve figyelmeztető akusztikus rendszerrel, amely kézifék behúzását észleli a gépjárműkabin ajtajának kinyitásánál,
     6. hogy a gépjármű fel van-e szerelve oldalsó védőkorlátokkal az aláfutás ellen a figyelmeztető jelzéssel kombinálva a gyalogosok/kerékpárosok számára
     7. hogy a teher megfelelő módon elmozdulás ellen biztosítva van (amennyiben ez releváns).
  3. A megrendelő számára szállítást végző valamennyi gépjármű - amelyet a kivitelező beszerez a megrendelő számára történő munkavégzés és szolgáltatásnyújtás megkezdését követően - meg kell, hogy feleljen a CRH csoport „Red Book” (beszerzési utasítások) műszaki szabványok megfelelő részében meghatározott biztonsági specifikációknak, ami a gépjármű felszerelését illeti, amelyet a megrendelő kérésre a kivitelező rendelkezésére bocsát.

12. A kivitelező a munkahelyén felel főként az alábbiért:

a) valamennyi munka és szolgáltatás, alkalmazott munkamódszer és technológiai eljárás megfelelősége és biztonsága,

b) a MBE, TV és KV betartása,

c) a munkahely és az ott található vagyontárgyak egészségügyi, tűzvédelmi és biztonsági védelme,

d) jogosulatlan személyek belépésének megakadályozása és a megelőző intézkedések végrehajtása a vagyonvédelem érdekében,

e) olyan intézkedések végrehajtása, hogy a végrehajtott munka és a nyújtott szolgáltatások következtében keletkező környezetszennyezés ne lépje túl a kötelező érvényű jogszabályok és a közigazgatási szervek által meghatározott értékeket.

13. A kivitelező köteles intézkedéseket tenni az EVE bebiztosítása érdekében, főként a fokozott tűzveszélyességi helyeken, fokozott tűzveszélyességgel kapcsolódó tevékenységeknél és a fokozott tűzveszélyesség idején, és ezekről előre tájékoztatni a megrendelőt.

14. A kivitelező köteles meghatározni és elemezni a MBE, TV és KV veszélyeztetését, haladéktalanul tájékoztatni a megrendelőt, és saját maga vagy a megrendelővel együttműködésben ezeket kiküszöbölni, főként haladéktalanul jelenteni minden egyes tüzet, amely a munkahelyen vagy a megrendelő területén keletkezett.

15. A kivitelező a tűzvédelmi előírások értelmében egy tűzoltóőrjáratot hoz létre, és biztosítja annak szakmai felkészülését. A tűzoltóőrjáratot a kivitelező főként fokozott tűzveszélyt jelentő tevékenységeknél hozza létre (pl. a fémek hegesztésénél, vágásánál és csiszolásánál, gyúlékony anyagok használata során stb.). A kivitelező biztosítja a tűzoltóőrjárat tevékenységét a teljes időszak során, amely a tűzvédelmi előírások szerint szükséges.

16. A kivitelező köteles a hegesztési munkákat a kiadott írásos hegesztési engedély alapján végezni, amelyet a megrendelő meghatalmazott képviselője állított ki, és csak annak tartalmával összhangban.

17. A kivitelező felel azért, hogy valamennyi kiemelt műszaki berendezés, további műszaki berendezés és munkaeszköz, amelyet használ vagy amelyet a kivitelező munkavállalói használnak a munkavégzés és szolgáltatásnyújtás során a megrendelő területén, rendelkezzen érvényes szakvizsgálattal, vizsgákkal, felülvizsgálatokkal, és kizárólag a kötelező érvényű jogszabályokkal, a kezelési útmutatóval és a gyártó utasításaival összhangban kerülnek alkalmazásra.

18. A kivitelező felel azért, hogy valamennyi villamos berendezése, amelyet használ vagy a kivitelező munkavállalói használnak a munkavégzés és a szolgáltatásnyújtás során a megrendelő területén, rendelkezzen a berendezés műszaki állapotát ellenőrző vizsgálattal a Tt. 508/2009 rendeletével összhangban, és rendelkezzen a villamos berendezésekre vonatkozó érvényes szakvizsgálattal és szakvizsgával, és egyúttal, hogy valamennyi használt hordozható elektromos kapcsolótábla a berendezések csatlakoztatására (pl. világító berendezések, hordozható villamos eszközök, hegesztő berendezések stb.) biztosítva van a veszélyes érintési feszültség ellen automatikus hálózati lecsatlakoztatással áram-védőkapcsolók alkalmazásával.

19. A kivitelező köteles a megrendelő területén történő munkavégzés és szolgáltatásnyújtás során a felelősségbiztosítással rendelkezni a kivitelező által munkabalesettel okozott károk fedezésére.

20. A kivitelező tudomásul veszi, hogy a megrendelő területe ellenőrzés és megfigyelés alatt áll, és a megrendelő beléptetési szabályokkal rendelkezik a megrendelő területére történő belépést illetően. A kivitelező vállalja a megrendelő beléptetési szabályainak betartását, és ezeket a kivitelező ismerteti a munkavállalóival is. A kivitelező tudomásul veszi, hogy amennyiben bármely említett személy nem tartja be a beléptetési szabályokat, megtagadhatják tőle a megrendelő területére történő belépést (belépési tilalom), illetve ki is tilthatják a megrendelő területéről.

**3 Az MBE, tűzvédelmi és környezetvédelmi előírások megszegéséért vállalt Felelősség és Szankciók**

1. A megrendelő jogosult a MBE, TV és KV előírások kivitelező által a munkahelyen, a megrendelő területén, valamint a kivitelező területén történő betartásának ellenőrzését végrehajtani, főként annak székhelyén és a termelési területen. A jelen feltételek egyes megszegései esetén a megrendelő jogosult a kivitelezőtől kötbér megfizetését követelni a **MBE, TV és KV előírások megszegéséért kiszabott bírságok jegyzékében** meghatározott összegben, amely a jelen feltételek elválaszthatatlan részét képezi. A kötbér 5 napon belül esedékes azt követően, hogy a kötbér kivetéséről szóló értesítés kézbesítésre kerül a kivitelezőnek. A jelen feltételek bármilyen megszegése és ismételt megszegése, a jelen feltételek súlyos megszegése vagy rendkívül súlyos megszegése esetén a megrendelő jogosult elállni a szerződéstől az elállásnak a kivitelezőnek történő kézbesítési napjától számított hatállyal. A kötbér megfizetése nincs kihatással a megrendelő kártérítési jogosultságára.

2. Amennyiben megállapítást nyer a MVE, TV és KV előírások kivitelező által történő megszegése, a megrendelő jogosult megtenni a szükséges intézkedéseket annak érdekében, hogy megakadályozza az előírások további megszegését, beleértve a belépési tilalmat bizonyos helyekre, bizonyos munkák és szolgáltatások, illetve munkafolyamatok végrehajtásának tilalmát vagy az előírásokat megszegők kitiltását a megrendelő területéről. A kivitelező felel a MBE, TV és KV előírások megszegésével okozott károkért.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 MBE, TV és KV előírások alatt értjük az összes általános érvényű előírást, beleértve a megrendelő műszaki szabványait és belső irányelveit, amelyek meghatározzák a MBE, TV és KV területére vonatkozó kötelességeket, valamint a megelőzés általános alapelveit.

Kelt:\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_-i napon

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a kivitelező aláírása és bélyegzője